Бананов кейк с ягоди и шоколад ♥ banana cake with strawberries & chocolate
### Днес ви предлагам един кекс или по-модерно казано, кейк с ягоди и обилна заливка от шоколад. Както казаха хлапетата, в комбинация с шоколада и плодовете, всяка хапка е експолозия.


### 


### **Необходими продукти:**


### 400 г кисело мляко


### 1 ч.л. сода бикарбонат


### 1 яйце, на стайна температура


### 1 чаша (225 г) захар


### 70 г масло на стайна температура + допълнително за намазване на формата


### 1 средно голям банан, намачкан с вилица


### 2 чаши (240 г) бяло брашно


### 2 с.л. неподсладено какао на прах + допълнително за поръсване на формата


### 1 ч.л. ванилов екстракт


### фино настърганата кора на 1/2 портокал


### 200 г шоколад (70% какао)


### свежи ягоди за украса


### 


### **Начин на приготвяне:**


### Загрейте фурната на 180С.


### Намажете подходяща форма за кейк с тънък слой масло и поръсете с какао. Обърнете формата за да отстраните излишното какао и поставете в хладилник за 20 мин.


### През това време забъркайте сместа.


### В голяма купа разбъркайте киселото мляко и содата и оставете да шупне.


### Добавете яйцето, захарта и маслото и разбийте до хомогенна смес. Добавете банана и разбъркайте.


### В отделна купа пресейте брашното и какаото.


### На части добавете сухите към течните съставки, като разбивате през цялото време.


### Накрая добавете ваниловия екстракт и портокаловата кора и отново разбъркайте.


### Изсипете получената смес в предварително охладената форма и печете за 50 минути.


### Охладете изпечения кейк за 30-40 минути, както си е във формата, след което обърнете върху решетка и охладете напълно преди да залеете с шоколад.


### Когато кейка е напълно охладен, нарежете шоколада на ситно и разтопете на водна баня.


### Прехвърлете кейка в подходящ поднос и залейте с разтопения шоколад.


### Оставене настрани, колкото шоколада да се охлади и украсете с резени свежи ягоди.


### voila! Имате си вкусен бананов кейк с ягоди и шоколаааад!


### Това е!




---


### Рецепта е реализирана с любезното съдействие на [kaufland](https://www.kaufland.bg/), където може да отгкриете всички продукти за нея.




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

